A 2016-os riói paralimpián tizennégy évesen szerzett bronzérmet 100 méteres pillangóúszásban. Ugyanebben az évben a Portugáliában rendezett Európa-bajnokságon 400 méter gyorson, a 4 × 100-as gyorsváltóval és 100 méteres hátúszásban is 3. helyen végzett. Két év múlva, a dublini kontinensviadalon 400 méteres gyorsúszásban megismételte ezt az eredményt. A 2017-ben megrendezett mexikóvárosi parasportolók úszó- és erőemelő-világbajnokságán 100 méteres hátúszásban (S9-es kategória) bronzérmes volt. A 2021-es Európa-bajnokságon aranyérmet nyert 200 vegyesen. A koronavírus-járvány miatt egy évvel elhalasztott, 2021 nyarán megrendezett tokiói paralimpián 400 méteres gyorsúszásban és 200 méteres vegyes úszásban ezüstérmet szezrett.